Diari Oficial de la Generalitat Valenciana


Sumari del DOGV 6514, del 05-05-2011 (2011/5072)

RESOLUCIÓ de 19 d'abril de 2011, de la Direcció General d'Administració Autonòmica, per la qual es constituïx la borsa d'ocupació temporal per al nomenament de personal funcionari interí, grup A (subgrup A1), sector administració especial, inspectors/es de tributs de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6514

Data del DOGV
:   05-05-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/5072


Data del document
:   19-04-2011

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu

RESOLUCIÓ de 19 d'abril de 2011, de la Direcció General d'Administració Autonòmica, per la qual es constituïx la borsa d'ocupació temporal per al nomenament de personal funcionari interí, grup A (subgrup A1), sector administració especial, inspectors/es de tributs de la Generalitat. [2011/5072]
L'article 16 de la Llei 10/2010, de 9 de juliol, de la Generalitat d'Ordenació i Gestió de la Funció Pública Valenciana, determina els supòsits en els quals pot nomenar-se personal funcionari interí per a l'exercici temporal de llocs de treball. El mateix precepte disposa que la selecció de personal es realitzarà pel sistema abreviat que s'establisca reglamentàriament.
L'esmentat desplegament reglamentari ho constituïx l'Orde de 17 de gener de 2006, de la Conselleria de Justícia, Interior i Administracions Públiques, la qual té com a objecte regular la constitució i funcionament de les borses d'ocupació temporal per a l'exercici provisional de llocs de treball, per mitjà del nomenament de personal funcionari interí o per mitjà de la contractació laboral temporal, segons corresponga a la naturalesa jurídica funcionarial o laboral dels llocs que es pretenga cobrir.
L'article 6 de l'esmentada Orde disposa que, a la finalització de cada procés selectiu d'ingrés en l'administració de la Generalitat la Direcció General competent en la n matèria de funció pública dictarà una resolució i convocarà les persones aspirants que hagen superat algun exercici o alguna part de les proves obligatòries i eliminatòries dels processos selectius, perquè, en el termini de 10 dies, aporten la documentació acreditativa dels mèrits a què es referix l'article 10 de la dita orde, sempre que no es troben en actiu en la categoria que es convoca.
Mitjançant l'Orde de 3 d'abril de 2009 (DOCV 6010, d'11 de maig), de la Conselleria de Justícia i Administracions Públiques, es van convocar les proves selectives d'accés al grup A, sector administració especial, Cos d'Inspectors/es de Tributs de la Generalitat Valenciana, torns d'accés lliure i discapacitats, Convocatòria 45/08.
Per Resolució de 26 de juliol de 2010 del conseller de Justícia, Interior i Administracions Públiques (DOCV 6.328, de 9 d'agost), es va publicar la relació definitiva de les persones aspirants que havien superat les esmentades proves selectives.
En conseqüència, i fent ús de les facultats que té conferides, esta Direcció General d'Administració Autonòmica, resol:
Primer
Convocar la constitució de la borsa d'ocupació temporal per al nomenament de personal funcionari interí, grup A (subgrup A1), sector administració especial, Cos d'Inspectors/es de Tributs de la Generalitat a fi que, quan les necessitats del servici ho requerisquen, puga proveir-se temporalment llocs de treball de naturalesa funcionarial del referit grup, sector i especialitat de l'administració de la Generalitat, de conformitat amb el que establix l'Orde de 17 de gener de 2006, de la Conselleria de Justícia, Interior i Administracions Públiques, sobre la regulació de les borses d'ocupació temporal per a proveir provisionalment llocs de treball de l'administració de la Generalitat.
Segon
La borsa a què es referix l'apartat anterior estarà integrada pel personal que a continuació es relaciona:
1. Aspirants que hagen superat algun dels exercicis de la fase d'oposició del procediment selectiu d'accés al grup A, sector administració especial, Cos d'Inspectors/es de Tributs de la Generalitat Valenciana, Convocatòria 45/08, torns d'accés lliure i discapacitats, que no es troben en actiu en el moment de la sol·licitud en llocs de treball de la mateixa naturalesa jurídica, grup, sector i especialitat de l'administració de la Generalitat les competències del qual en matèria de personal siguen exercides per la Conselleria de Justícia i Administracions Públiques.
2. El personal funcionari interí desplaçat o cessat en llocs de l'especialitat convocada, que haja participat en el procediment selectiu anteriorment citat, la qual cosa es comprovarà d'ofici i, en cas contrari, no es procedirà a la seua inclusió.
3. Als efectes de l'apartat anterior, únicament s'entendrà que una persona ha participat en el procediment selectiu quan el seu exercici haja sigut qualificat pel Tribunal de selecció de dita convocatòria.
Tercer
1. Per a formar part de la borsa cal posseir els requisits exigits en les convocatòries de les proves selectives d'accés al grup A, sector administració especial, Cos d'Inspectors/es de Tributs de la Generalitat Valenciana a què fa referència en l'apartat anterior. A més, per al nomenament de personal funcionari interí, s'hauran de reunir els requisits del lloc a exercir.
2. La possessió del requisit de titulació s'acreditarà dins del termini de presentació de sol·licituds, llevat que ja conste acreditat i inscrit en el Registre de Personal de l'administració de la Generalitat, i en este cas bastarà al·legar-ho. La resta dels requisits exigits haurà d'acreditar-se abans del nomenament, en el termini que a este efecte es concedisca.
3. L'orde de prelació en la formació de la borsa s'obtindrà de la suma de la puntuació obtinguda d'acord amb el barem de mèrits que es desplega en l'apartat següent. En cas d'igualtat de puntuació, primarà l'obtinguda pel personal discapacitat. Si l'empat es produïx entre persones discapacitades, es triarà al de major percentatge de discapacitat. Si encara persistira l'empat, caldrà ajustar-se a la puntuació obtinguda en cada apartat del barem començant pel primer. De persistir l'empat, es dirimirà a favor del sol·licitant de major edat.
Quart
Les persones aspirants seran ordenades prenent en consideració els següents mèrits i situacions:
1. Experiència professional:
- Temps de servicis prestats en llocs de treball de l'administració de la Generalitat grup A (subgrup A1), sector administració especial, Cos d'Inspectors/es de Tributs, les competències del qual en matèria de personal siguen exercides per la Conselleria de Justícia i Administracions Públiques, segons el que disposa l'article 9 de la Llei 10/2010, de 9 de juliol, de la Generalitat d'Ordenació i Gestió de la Funció Pública Valenciana, als que corresponguen el desenrotllament en exclusiva de les funcions inherents a l'aplicació de tributs: 0,35 punts per cada mes complet de servici en actiu.
- Temps de servicis prestats en altres administracions públiques en llocs de treball de naturalesa funcionarial del grup A (subgrup A1), als que corresponguen el desplegament en exclusiva de les funcions inherents a l'aplicació de tributs: 0,10 punts per cada mes complet de servici en actiu.
El màxim de punts a obtindre per l'apartat present serà de 28 punts.
2. Proves selectives:
Per cada un dels exercicis superats dels de caràcter obligatori i eliminatori de la fase d'oposició, del procés selectiu per a l'ingrés en l'administració de la Generalitat, grup A, sector administració especial, Cos d'Inspectors/es de Tributs de la Generalitat, Convocatòria 45/08, torn d'accés lliure i torn de discapacitats: 4,33 punts.
El màxim de punts a obtindre per l'apartat següent serà de 13 punts.
3. Valencià:
El coneixement de valencià es puntuarà d'acord amb la distribució següent:
- Certificat de coneixement oral: 0,75 punts.
- Certificat de grau elemental: 1 punt.
- Certificat de grau mitjà: 2 punts.
- Certificat de grau superior: 4 punts.
Només es computarà el certificat de major nivell.
4. Idiomes comunitaris:
Pel coneixement d'idiomes comunitaris, fins a 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies, o de mestre: especialitat llengües estrangeres, sempre que els dits títols no hagen sigut objecte de valoració per un altre apartat del barem.
5. Altres titulacions:
- Per estar en possessió d'altres títols acadèmics oficials iguals o superiors a més de l'exigit per a concórrer a les proves d'accés al Cos d'Inspectors/es de Tributs de la Generalitat Valenciana, de conformitat amb l'apartat 1 de l'article 5 del Decret 139/2000, de 26 de setembre, del Consell, pel que s'aprova el Reglament del Cos d'Inspectors/es de Tributs de la Generalitat: 1,5 punts per títol addicional expedit oficialment fins a un màxim de 3 punts.
El màxim de punts a obtindre per este apartat d'altres titulacions serà de 3 punts.
Es requerirà, en tot cas, la presentació de totes les titulacions al·legades, inclosa la que figura com a requisit per a ingressar en la borsa i no es presumirà la possessió de les de nivell inferior.
6. Personal discapacitat:
- Quan el grau de discapacitat siga igual o superior al 33 per 100 i inferior al 65 per 100 i es tracte d'una discapacitat física o sensorial: 5 punts.
- Quan el grau de discapacitat siga igual o superior al 65 per 100 si es tracta d'una discapacitat física, psíquica o sensorial: 10 punts.
- Quan el grau de discapacitat siga igual o superior al 33 per 100 i es tracte d'una discapacitat psíquica: 10 punts.
Cinqué
Els mèrits que s'acaben de relacionar s'acreditaran:
1. Experiència professional: certificats oficials expedides per l'òrgan competent de l'administració corresponent.
Només als efectes del present barem, els llocs de treball la naturalesa jurídica dels quals s'haja modificat, es considerarà que sempre han tingut la mateixa que posseïsquen en el moment de sol·licitud d'integració en la borsa.
2. Proves selectives: sense perjuí que s'al·legue pels sol·licitants, es comprovarà d'ofici el nombre d'exercicis superats per cada aspirant.
3. Valencià: certificats oficials expedits o homologats per la Junta Qualificadora de Coneixements del Valencià.
4. Idiomes comunitaris: titulacions oficials expedides o homologades per òrgan competent. Les paperetes no serviran com a acreditació.
5. Altres titulacions: titulacions acadèmiques oficials expedides per òrgan competent.
6. Personal discapacitat:
- Certificat justificatiu del grau de discapacitat expedit per l'òrgan competent.
- Informe de compatibilitat per a l'exercici de les tasques I funcions dels llocs o certificat de capacitats a l'efecte de demanda d'ocupació o, si fa el cas, l'acreditació d'haver-ho sol·licitat.
La documentació haurà d'anar degudament confrontada. En cas contrari, es tindrà per no presentada.
Sisé
1. Totes les persones aspirants hauran de presentar la sol·licitud d'inscripció, el full d'autobaremació i la documentació acreditativa de la possessió dels requisits de titulació i dels mèrits al·legats, si no constaren inscrits en el Registre de Personal de l'administració de la Generalitat, en el termini de deu dies hàbils, comptats des de l'endemà de la publicació de la present resolució en el Diari Oficial de la Comunitat Valenciana, en les seus de la Conselleria de Justícia i Administracions Públiques d'Alacant, Castelló i València o en qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
2. La Comissió de Seguiment de les Borses d'Ocupació Temporal prevista en l'article 12 de l'Orde de 17 de gener de 2006, de la Conselleria de Justícia, Interior i Administracions Públiques, analitzarà les sol·licituds d'inclusió que s'hagen produït i efectuarà la baremació de mèrits al·legats per les persones aspirants, procedint a la seua integració en la borsa d'acord amb la puntuació obtinguda. La composició provisional d'esta es farà pública en la pàgina web de la Direcció General d'Administració autonòmica i en els taulers d'anunci de la seu central i direccions territorials de la Conselleria de Justícia i Administracions Públiques.
3. Les persones aspirants disposaran d'un termini de 10 dies hàbils, a comptar des de l'endemà a la publicació del llistat provisional, per a formular les al·legacions que estimen oportunes. La Comissió de Seguiment estudiarà les al·legacions presentades i, una vegada resoltes, formularà la proposta de llistat definitiu a la Direcció General d'Administració Autonòmica, que dictarà una resolució i ordenarà la seua publicació en els llocs indicats anteriorment.
4. Una vegada finalitzat el termini establit en el punt primer, el personal funcionari interí que cesse en llocs de la mateixa categoria, sector i especialitat de La borsa convocada de l'administració de la Generalitat les competències del qual en matèria de personal siguen exercits per la Conselleria de Justícia i Administracions Públiques, disposarà de deu dies hàbils, comptats a partir de la data de la notificació del cessament, per a presentar davant de la Comissió de Seguiment de les Borses d'Ocupació Temporal, la sol·licitud d'inscripció en la borsa i el full d'autobaremació junt amb la documentació acreditativa dels mèrits al·legats.
Els mèrits hauran d'haver-se obtingut amb anterioritat a la finalització del termini de presentació de sol·licituds que s'obri amb la publicació de la present resolució. El personal cessat que No present la sol·licitud d'incorporació en el termini previst s'entendrà decaigut en el seu dret.
5. La sol·licitud d'inscripció i el full d'autobaremació als quals fan referència els punts precedents, s'acompanyen com annexos I i II a la present resolució.
Els mèrits que no consten inscrits i que no s'acrediten del mode establit en l'apartat cinqué, no seran valorats.
Seté
1. L'àmbit territorial d'esta borsa d'ocupació és de caràcter provincial I la provisió de llocs, amb caràcter interí, s'efectuarà segons el que preveu l'article 3 i concordants de l'Orde de 17 de gener de 2006, de la Conselleria de Justícia, Interior i Administracions Públiques, sobre la regulació de les borses d'ocupació temporal per a proveir provisionalment llocs de treball en l'administració de la Generalitat.
2. Sense perjuí d'allò que s'ha indicat en el punt anterior, els qui estigueren interessats a poder obtindre destí en província o províncies diferents de les del seu domicili hauran de fer-ho constar en la sol·licitud d'inscripció però s'ha de respectar l'orde de prelació segons la puntuació, amb independència de quin siga el domicili de la persona aspirant.
Vuité
A partir de la constitució definitiva de la borsa present, quedarà dissolta la que abans estava en vigor.
Nové
Esta resolució posa fi a la via administrativa i contra la mateixa cal interposar recurs de reposició, amb caràcter potestatiu, davant del mateix òrgan que l'ha dictada, en el termini d'un mes a partir de l'endemà al de la seua publicació, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
De no recórrer en reposició i d'acord amb el que disposen els articles 8, 14 i 46 de la Llei 29/1998, Reguladora de la Jurisdicció Contenciosa Administrativa, les persones interessades poden interposar recurs contenciós administratiu davant del Jutjat del Contenciós Administratiu de València, en el termini de dos mesos a comptar de l'endemà de la publicació d'esta resolució.
Les citacions en els recursos contenciós administratius que se substancien contra la present resolució es realitzaran per mitjà de la inserció del corresponent edicte en el Diari Oficial de la Comunitat Valenciana.
València, 19 d'abril de 2011.- La directora general d'Administració Autonòmica: Carmela Cots Soler.